**Criza de iubire**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O criză echivocă e iubirea,

e primăvara-ascunsă-n ghiocel,

toți îngerii au pus desăvârșirea

într-un boboc cu buzele de ger.

A răsărit în beznă o scânteie

și ramul de-ntuneric s-a uscat,

orice femeie, astăzi, e o zee

dintr-un infern de gheață spulberat.

Tremurător, un lujer se avântă

spre portativul altui univers,

inflorescența iernii ne cuvântă

cu ghiocei în fiecare vers.

adina v.

24.02.2019